Dağ korcası

Dağ korcası (lat. Ellobius lutescens ) — Rodentia dəstəsindan bir məməli növü. Talışın dağüstü çöllərində və nadir halda Naxçıvanın şimalında yaşayır.

 Təsviri və yayılması 
Bədənin uzunluğu 115 mm-ə qədər olub, üstünün rəngi tünd — oxra qumdur.

Yayılması: Türkiyədə, Qərbi İranda, Cənubi Qafqazda yayılmışdır. Azərbaycanda mozaik məskənləri Talışın Zuvand (Diyabar), Naxçıvan vadisində, d.s-dən 100–2540 m hüdudlarında rast gəlinir. Yaşayış yeri və həyat tərzi: Dağ korçası dağlıq yarımsəhralarda efemer bitkilər bitən yumşaq topraqlarda yaşamağa uyğunlaşmışdır. Əsasən bitki növləri ilə qidalandığından başı və güclü kəsici dişləri ilə uzun yeraltı yollara malik yuvalar qazır və belə yuvaların çıxış yolları olmur. Çünki bu zaman heyvan torpağı, 20–25 sm diametrli topaları bir — birindən müxtəlif məsafələrdə yer üzərinə atır. Yuvalarında ehtiyat qidanı toplamaq üçün anbar olur. Ehtiyatı əsasən müxtəlif bitkilərin soğanaqlarından, kökcüklərindən toplayır. Dağ korçası yuva qazarkən torpağı boşaldır ki, bu da öz növbəsində bitkilərin məhsuldarlığının artmasına səbəb olur.

 Azalma səbəbi 
Sayı məlum deyil.

 Məhdudlaşdırıcı amillər 
Təbii və antropogen amillər nəticəsində yayılma, biotopların
dəyişkənliyə uğraması.

 Qorunması üçün qəbul edilmiş tədbirlər 
Xüsusi mühafizə tədbirləri qəbul olunmayıb.

 Qorunması üçün məsləhət görülmüş tədbirlər 
IUCN siyahısına salınmışdır. Ekologiyası öyrənilmədiyinə görə qorunma tədbirləri hələ hazırlanmamışdır.
Kateqoriya:Gəmiricilər
Kateqoriya:Siçancıqkimilər
Kateqoriya:Azərbaycan məməliləri

 Mənbə 
 AZƏRBAYCAN RESPUBLİKASININ QIRMIZI KİTABI FAUNA, II NƏŞR. 197səh, Cənubi Qafqaz dağ korcası. (2013)
Kateqoriya:Türkiyə məməliləri
Kateqoriya:1897-ci ildə təsvir edilən məməlilər
Kateqoriya:İran faunası
Kateqoriya:Qırmızı kitaba görə az qayğı tələb edən növlər